nahid-hub/BLUGE-bengali-wikipedia-section-title-prediction huggingface dataset:
আমি আল্লাহ্‌র কাছে ক্ষমা চাই সকল পাপ থেকে, যা আমি সংঘটিত করেছি আমার জ্ঞাতসারে অথবা অজ্ঞাতসারে, গোপনে বা প্রকাশ্যে এবং আমি আমার পালনকর্তার আশ্রয় চাই সেই পাপ থেকে, যে পাপ আমি জানি এবং যে পাপ আমি জানিনা। অবশ্যই আপনি লুকানো এবং গোপন (ভুল) পাপ সম্পর্কে জানেন এবং ক্ষমাশীল। আল্লাহ্‌ ছাড়া কোন শক্তি নেই, কোন ক্ষমতা নেই, তিনি সম্মানিত, তিনি মহান।

সঠিক অনুচ্ছেদ শিরোনাম কোনটি?
titleA. বাংলা অনুবাদ
titleB. অনুবাদ
titleC. বাংলা অনুবাদ
titleD. আরবি
উত্তর: titleA
২০০১ সালে ভারতের শহরের জনসংখ্যা ২৮৫ মিলিয়ন থেকে বেড়ে ২০১১ সালে ৩৭৭ মিলিয়ন (৩১%) হয়েছে। ২০২৬ এর মধ্যে এটি ৩৩৫ মিলিয়ন (৩৮%) হয়ে যাবে বলে আশা করা হচ্ছে। জাতিসংঘের অনুমান ২০৫০ সালের মধ্যে ৮৭৫ মিলিয়ন মানুষ ভারতীয় শহরগুলিতে বসবাস করবে। ভারতের শহরাঞ্চল যদি একটি পৃথক দেশ হত তবে এটি চীন, ভারত এবং আমেরিকা যুক্তরাষ্ট্রের পরে বিশ্বের চতুর্থ বৃহত্তম দেশ হয়ে উঠত। ২০১১ সালের আদমশুমারির তথ্য অনুসারে, ভারতে প্রায় ৫০% শহুরে বাসিন্দা শহরে বাস করেন এমন শহরে যার জনসংখ্যা ৫ লাখেরও কম। বৃহত্তর মুম্বই, কলকাতা, দিল্লি এবং চেন্নাই - চারটি বৃহত্তম নগর ভারতের শহুরে জনসংখ্যার ১৫% এর বাসস্থান।

সঠিক অনুচ্ছেদ শিরোনাম কোনটি?
titleA. স্বাস্থ্য সমস্যা
titleB. উদ্যোগ
titleC. দ্রুত শহরায়ন ও অসামঞ্জস্য
titleD. শহরের শিশুদের স্বাস্থ্য পরিস্থিতিতে অসামঞ্জস্য
উত্তর: titleC
তড়িৎ সম্পর্কে মানুষের জ্ঞান হবার আগে মানুষ ইল মাছের শক সম্পর্কে অবগত ছিল। ১৬০০ সালে ইংরেজ বিজ্ঞানী উইলিয়াম গিলবার্ট সর্বপ্রথম তড়িৎ ও চুম্বকত্ত সম্পর্কে অভিমত প্রকাশ করেন। পরবর্তীকালে আমেরিকান চিন্তাবিদ বেঞ্জামিন ফ্রাঙ্কলিন পরীক্ষার মাধ্যমে প্রমাণ করেন যে, বজ্রপাত হল বিদ্যুতের একটি বিশেষ রূপ। পরবর্তীকালে মাইকেল ফ্যারাডে, জর্জ ওহম প্রভৃতি বিজ্ঞানীর গবেষণায় তড়িৎ এর বিভিন্ন ধর্ম সম্পর্কে মানুষ অবগত হয়।
সঠিক অনুচ্ছেদ শিরোনাম কোনটি?
titleA. তড়িৎ ক্ষমতা
titleB. তড়িৎ বিভব
titleC. তড়িৎ আধান
titleD. ইতিহাস
উত্তর: titleD
আধুনিক অলিম্পিক গেমসে প্রথম শীতকালীন ক্রীড়া হিসাবে ফিগার স্কেটিং লন্ডনে অনুষ্ঠিত ১৯০৮ গ্রীষ্মকালীন গেমসে অন্তর্ভুক্ত করা হয়েছিল। ২৮ ও ২৯ অক্টোবর ১৯০৮ সালে অনুষ্ঠিত ফিগার স্কেটিংয়ের চারটি ইভেন্টে ছয়টি দেশের (আর্জেন্টিনা, জার্মানি, ব্রিটেন, সুইডেন, রাশিয়া এবং যুক্তরাষ্ট্র) ২১ জন স্কেটার অংশগ্রহণ করেছিল। স্টকহোমে অনুষ্ঠিত ১৯১২ গ্রীষ্মকালীন অলিম্পিকে ফিগার স্কেটিং প্রোগ্রাম ছিল না, কিন্তু ১৯২০ গেমসে পুনরায় অন্তভুর্ক্ত করা হয়। এছাড়াও ১৯২০ গেমসে আইস হকি অন্তভুর্ক্ত করা হয়, যাতে ৭টি দল অংশগ্রহণ করেছিল।

প্রথম শীতকালীন অলিম্পিক গেমস ১৯২৪ সালে ফ্রান্সের চেমনিক্সে অনুষ্ঠিত হয়। এটি মূলত "আন্তর্জাতিক শীতকালীন ক্রীড়া সপ্তাহ" নামে পরিচিত ছিল এবং ১৯২৪ গ্রীষ্মকালীন অলিম্পিকের সাথে অনুষ্ঠিত হয়, কিন্ত আন্তর্জাতিক অলিম্পিক কমিটি (আইওসি) কর্তৃক এটিকেই প্রথম শীতকালীন অলিম্পিক হিসাবে অতীতচারণ করা হয়েছে। এ গেমসে ১৬ টি দেশ অংশগ্রহণ করে, যার মধ্যে ১৪ টি ইউরোপীয় দেশ এবং ২ টি উত্তর আমেরিকার। চার বছর পর, সুইজারল্যান্ডের সেন্ট মরিজে অনুষ্ঠিত ১৯২৮ শীতকালীন অলিম্পিকে ২৫ টি দেশ অংশ নেয়, যার মধ্যে দক্ষিণ গোলার্ধের প্রথম দেশ হিসাবে আর্জেন্টিনা, এশিয়ার প্রথম দেশ হিসাবে জাপান এবং মেক্সিকো প্রথমবারের মত অংশগ্রহণ করে। যুক্তরাষ্ট্রের লেক প্লাসিডে অনুষ্ঠিত ১৯৩২ শীতকালীন অলিম্পিক ছিল গেমসের ইতিহাসে সবচেয়ে মঙ্গাকবলিত গেমস, যাতে অংশগ্রহণকারী দেশের সংখ্যা ২৫ থেকে ১৭ এ নেমে আসে। জার্মানির গার্মিশ-পার্টেনকির্শেনে অনুষ্ঠিত ১৯৩৬ শীতকালীন অলিম্পিকে ২৮ টি দেশ অংশগ্রহণ করে, যা ছিল শীতকালীন গেমসের প্রথম একযুগের ইতিহাসে সবচেয়ে বেশি অংশগ্রহণকারী আসর। এটিই ছিল তৎকালীন ১২ বছরের শেষ গেমস, এর পরের নির্ধারিত ১৯৪০ শীতকালীন গেমস ও ১৯৪৪ শীতকালীন গেমসের আসর দ্বিতীয় বিশ্বযুদ্ধের কারণে বাতিল করা হয়েছিল।

সঠিক অনুচ্ছেদ শিরোনাম কোনটি?
titleA. উৎপত্তি ও প্রথম গেমস
titleB. ইতিহাস
titleC. দেশের তালিকা
titleD. যেসকল দেশ কখনও অংশগ্রহন করেনি
উত্তর: titleA
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।

যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।

সঠিক অনুচ্ছেদ শিরোনাম কোনটি?
titleA. গঠন
titleB. পরিষেবা
titleC. স্টেশন
titleD. বিদ্যুৎ ও সংকেত ব্যবস্থা
উত্তর: titleD
মানুষের মস্তিষ্ক, মানুষের কেন্দ্রীয় স্নায়ুতন্ত্রের ফোকাল পয়েন্ট পেরিফেরাল স্নায়ুতন্ত্রকে নিয়ন্ত্রণ করে। তাছাড়া "নিচু," অনাকাঙ্ক্ষিত বা প্রাথমিকভাবে স্বায়ত্তশাসিত কার্যক্রমগুলি যেমন শ্বাস ও হজম করা নিয়ন্ত্রণের পাশাপাশি এটি চিন্তা, যুক্তি এবং বিমূর্ততার মতো "উচ্চতর" বিষয়গুলি নিয়ন্ত্রণ করে। এই জ্ঞানীয় প্রক্রিয়াগুলি মন গঠন করে, এবং তাদের আচরণগত পরিণতিগুলি মনোবিজ্ঞানের ক্ষেত্রে অধ্যয়ন করা হয়।

সাধারনভাবে মানুষের মস্তিষ্ক উচ্চতর ক্রিয়াকাণ্ড আরও দক্ষতার সাথে সম্পাদন করতে পারে বলে মানব মস্তিষ্কে অন্য কোনও পরিচিত প্রজাতির চেয়ে বেশি "বুদ্ধিমান" বলে মনে করা হয়। যদিও কিছু অ-মানব প্রজাতি কাঠামো তৈরি এবং সহজ সরঞ্জামগুলি ব্যবহার করতে সক্ষম হয়- বেশিরভাগ তারা প্রবৃত্তি ও অনুকরণের মাধ্যমে করে- মানব প্রযুক্তি অনেক বেশি জটিল এবং ক্রমাগত সময়ের সাথে সাথে আরও উন্নত থেকে উন্নততর হচ্ছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. গঠনগত বৈচিত্র্য
titleC. মস্তিষ্ক
titleD. শারীরবিদ্যা এবং দেহতত্ব
উত্তর: titleC
১৯৭১ সালে গ্রেটার লন্ডনের লুইসহাম এলাকায় ডেভিড ফুলটনের জন্ম। টনব্রিজের জাড স্কুল ও কেন্ট বিশ্ববিদ্যালয়ে অধ্যয়ন করেছেন তিনি। ১৯৯২ সালে কেন্ট দলে যোগদান করেন ডেভিড ফুলটন। ফেনার্সে প্রথম-শ্রেণীর ক্রিকেটে অভিষেক ঘটে তার। কেমব্রিজ বিশ্ববিদ্যালয়ের বিপক্ষে অনুষ্ঠিত ঐ খেলায় তিনি ১৬ ও ৪২ রান তুলতে পেরেছিলেন। ঐ বছর শেষে বিশ্ববিদ্যালয় চ্যাম্পিয়নশীপের চূড়ান্ত খেলায় অংশ নেন। ডারহাম বিশ্ববিদ্যালয়ের বিপক্ষে ১০ রান করলেও তার দল পরাজিত হয়েছিল।

প্রথম একাদশে নিজ স্থান পাকাপোক্ত করার পর ১৯৯৫ থেকে ১৯৯৮ সময়কালে ধারাবাহিকভাবে ক্রীড়াশৈলী প্রদর্শন করতে থাকেন। প্রতি বছর গড়ে ৩০ ঊর্ধ্ব রান তুলেছিলেন তিনি। এছাড়াও ১৯৯৬ সালে ডেভিড ফুলটন তার একমাত্র উইকেট লাভে সক্ষমতা দেখান। অক্সফোর্ডের ব্যাটসম্যান উইলিয়াম কেন্ডলকে কট এন্ড বোল্ডে বিদায় করেন তিনি। ১৯৯৮ সালে তার সেরা মৌসুম অতিবাহিত হয়। প্রথমবারের মতো দ্বি-শতক সহযোগে ৯৫৪ রান করেন। মেইডস্টোনে মোট পার্কে ইয়র্কশায়ারের বিপক্ষে দীর্ঘ সাড়ে দশ ঘণ্টা ক্রিজে অবস্থান করে অপরাজিত ২০৭ রান তুলে দলকে শোচনীয় পরাজয়বরণ করা থেকে রক্ষা করেন। তাস্বত্ত্বেও ডেইলি টেলিগ্রাফের সংবাদদাতা ক্লাইভ এলিস তার ইনিংসের সমালোচনা করে লেখেন যে, অত্যন্ত ধীরগতিতে ইনিংস খেলার ফলে কেন্ট দল লক্ষ্যমাত্রা ধার্য্যে ব্যর্থ হয়।

১৯৯৯ ও ২০০০ সালে তার রান সংগ্রহের হার নিচের দিকে চলে যায় ও রানের গড় বিশের মাঝামাঝিতে অবস্থান করে। তবে, ২০০১ সালে বেশ উন্নতি দেখা যায়। আঠারোটি প্রথম-শ্রেণীর খেলায় অংশ নিয়ে ৭৫.৬৮ গড়ে ১৮৯২ রান তুলেন তিনি।

সঠিক অনুচ্ছেদ শিরোনাম কোনটি?
titleA. টেস্টে প্রত্যাখ্যান
titleB. প্রথম-শ্রেণীর ক্রিকেট
titleC. অবসর
titleD. সমালোচনা
উত্তর: titleB
হাইব্রিড কম্পিউটার হলো এমন একটি কম্পিউটার যা এনালগ ও ডিজিটাল কম্পিউটারের সর্বোত্তম বৈশিষ্ট্যগুলোর সমন্বয়ে গঠিত। এটি বৈজ্ঞানিক গবেষণায় ব্যবহার করা হয়। সুতরাং বলা যায়, প্রযুক্তি ও ভিত্তিগত দিক থেকে এনালগ ও ডিজিটাল কম্পিউটারের আংশিক সমন্বয়ই হচ্ছে হাইব্রিড কম্পিউটার। সাধারণত হাইব্রিড কম্পিউটারে তথ্য সংগ্রহ করা হয় অ্যানালগ পদ্ধতিতে এবং গণনা করা হয় ডিজিটাল পদ্ধতিতে। যেমন আবহাওয়া দপ্তরে ব্যবহৃত হাইব্রিড কম্পিউটার অ্যানালগ পদ্ধতিতে বায়ুচাপ,তাপ ইত্যাদি পরিমাপ করে ডিজিটাল পদ্ধতিতে গণনা করে আবহাওয়ার পূর্বাভাস দিয়ে থাকে।

সঠিক অনুচ্ছেদ শিরোনাম কোনটি?
titleA. হাইব্রিড কম্পিউটার
titleB. এনালগ কম্পিউটার
titleC. ইতিহাস
titleD. সুপার কম্পিউটার
উত্তর: titleA
শমী ১৫ জানুয়ারি জন্মগ্রহণ করেন। তার পিতার নাম শহীদুল্লাহ কায়সার ও মাতার নাম পান্না কায়সার। তার মা পান্না একজন লেখিকা এবং সাবেক সংসদ সদস্য। শমীর একজন ছোট ভাই আছেন, অমিতাভ কায়সার। বাংলাদেশের সাবেক রাষ্ট্রপতি একিউএম বদরুদ্দুজা চৌধুরীর স্ত্রী মায়া পান্নার বোন। ফলে, শমী এবং রাজনীতিবিদ মাহি বি. চৌধুরী খালাতো ভাই-বোন।

সঠিক অনুচ্ছেদ শিরোনাম কোনটি?
titleA. শৈশব এবং পরিবার
titleB. ব্যক্তিগত জীবন
titleC. কর্মজীবন
titleD. চলচ্চিত্র অভিনয়
উত্তর: titleA
পঞ্চম অধ্যায়ে অত্রি যাজ্ঞবল্ক্যকে জিজ্ঞাসা করছেন, ব্রহ্ম উপাসনা যজ্ঞোপবীত ছাড়া সম্ভব কিনা। জার্মান ভারততত্ত্ববিদ অধ্যাপক পল ডুসেনের অনুবাদ অনুসারে, যাজ্ঞবল্ক্যের উত্তরটি হল এই যে, “আত্মাই যজ্ঞোপবীত।” সন্ন্যাসী বা পরিব্রাজক যখন ভোজন করেন বা আচমন করেন, তখনই তিনি আত্মাকে আহুতি দেন। ‘প্রাণ’কে (জীবনীশক্তি) ভোজন করানো ও শৃঙ্গার করানোই সন্ন্যাসীর একমাত্র কর্তব্য।

যাজ্ঞবল্ক্য বলছেন, সন্ন্যাসী ‘ন্যায়সঙ্গত যুদ্ধে’ প্রাণত্যাগ করে বীরোচিত মৃত্যু বরণ করতে পারেন, অথবা অনশনে, অথবা জল বা অগ্নিতে প্রবেশ করে, অথবা মহাপ্রস্থানে যাত্রা করেও মৃত্যু বরণ করতে পারেন। উপনিষদের এই অংশটি থেকে কোনো কোনো গবেষক মনে করেছেন যে, "জাবালোপনিষদ্‌" স্বেচ্ছামৃত্যুর অধিকার স্বীকৃতি দিয়েছে এবং নির্দিষ্ট ক্ষেত্রে আত্মহত্যাকেও অনুমোদন করছে। অন্যান্য বৈদিক ধর্মগ্রন্থ ও মুখ্য উপনিষদ্‌গুলির ধারণা এক্ষেত্রে সম্পূর্ণ ভিন্ন। সেই সকল গ্রন্থে আত্মহত্যাকে ভ্রান্ত মনে করা হয়।

এই উপনিষদ্‌ মনে করে, সন্ন্যাসীর তীর্থযাত্রা তাকে ব্রহ্মজ্ঞানের যাত্রাপথে নিয়ে যাবে। এই পথে তার চিন্তা হবে পবিত্র। তার সঙ্গে সম্পদ থাকবে না। তার মস্তক মুণ্ডিত হয়ে। তিনি কাষায় বস্ত্র পরিধান করবেন। কারও প্রতি শত্রুতা পোষণ করবেন না। এবং ভিক্ষাবৃত্তি করে জীবন ধারণ করবেন। তবে অসমর্থ বা মানসিকভাবে দুর্বল ব্যক্তিদের ক্ষেত্রে এই পদ্ধতি বাধ্যতামূলক নয়। তারা মনোবাক্যে সন্ন্যাস অনুশীলন করবেন।

সঠিক অনুচ্ছেদ শিরোনাম কোনটি?
titleA. পরমহংস: আদর্শ সন্ন্যাসী
titleB. পবিত্র শহর বারাণসী
titleC. জীবন পবিত্র, তার সমাপ্তি একটি ইচ্ছা মাত্র
titleD. কালপঞ্জি ও সংকলন
উত্তর: titleC
অ্যাঞ্জেলো মোট সাতটি আত্মজীবনী লিখেছেন। মেরি জেন লুপটনের মতে অ্যাঞ্জেলোর তৃতীয় আত্মজীবনী "সিঙ্গিন’ এন্ড সুইংগিন’ এন্ড গেটিন’ মেরি লাইক ক্রিসমাস" ছিল প্রথমবারের মতো একজন বিখ্যাত আফ্রিকান - আমেরিকান আত্মজীবনী লেখকের নিজের জীবন সম্পর্কে তৃতীয় খন্ডে লেখা বই। তার বইগুলো ‘সময় ও স্থানের সাথে বিস্তৃত', আরাকানসাস থেকে আফ্রিকা এরপর আবার যুক্তরাষ্ট্র, দ্বিতীয় বিশ্বযুদ্ধের শুরু থেকে মার্টিন লুথার কিং জুনিয়রের হত্যাকান্ড সবই স্থান পেয়েছিল। তিনি ২০১৩ সালে ৮৫ বছর বয়সে তার সপ্তম আত্মজীবনী "মম এন্ড মি এন্ড মম" প্রকাশ করেছিলেন। সমালোচকরা তার আই নো হোয়াই দ্যা কেইসড বার্ড সিংস আত্মজীবনীটির খুব প্রসংসা করেছিলেন। অ্যাঞ্জেলো পাঁচটি প্রবন্ধগ্রন্থ লিখেছেন, লেখক হিল্টন আলস তার লেখা আত্মজীবনীগুলোর সাথে একত্রে সেগুলোকে “জ্ঞানের বই” বলে অভিহিত করেছেন। অ্যাঞ্জেলো তার পুরো ক্যারিয়ার জুড়ে একই সম্পাদক ব্যবহার করেছিলেন। যিনি ছিলেন র‍্যান্ডম হাউসের নির্বাহী সম্পাদক রবার্ট লুমিস; ২০১১ সালে তিনি অবসর গ্রহণ করেন। তাকে বলা হতো “ওয়ান অফ পাবলিশিং হল অফ ফেম এডিটরস”।

লুমিস সম্পর্কে অ্যাঞ্জেলো বলেছেন, “আমাদের দু’জনের মধ্যে একটি সম্পর্ক রয়েছে যা প্রকাশকদের মধ্যে এক প্রকার বিখ্যাত।” অ্যাঞ্জেলোর দীর্ঘ ও বিস্তৃত ক্যারিয়ারে কবিতা, নাটক, টেলিভিশন ও চলচ্চিত্রের চিত্রনাট্য, পরিচালনা, অভিনয় এবং জনসাধারণের বক্তৃতা অন্তর্ভুক্ত ছিল। তিনি খুব ভালো একজন কবিও ছিলেন, তার রচিত কাব্য জাস্ট গিভ মি কুল ড্রিংক অফ ওয়াটার ফর আই ডাই (১৯৭১) পুলিৎজার পুরস্কারের জন্য মনোনীত হয়েছিল। ১৯৯৩ সালে মার্কিন প্রেসিডেন্ট বিল ক্লিনটনের অভিষেক অনুষ্ঠানে তার রচিত “অন দ্যা পালস ওফ মর্নিং” কবিতাটি আবৃতি করার জন্য তাকে মনোনীত করা হয়। অ্যাঞ্জেলো তার সফল অভিনয় জীবনে অনেক নাটক, চলচ্চিত্র এবং টেলিভিশনে অভিনয় করেছেন, যার মধ্যে ১৯৭৭ সালে টেলিভিশন মিনি সিরিজ রুটসেও তার উপস্থিতি ছিল। তার রচিত জর্জিয়া, জর্জিয়া (১৯৭২) ছিল একজন কৃষ্ণাঙ্গ নারী কতৃক লেখা প্রথম কোন মৌলিক চিত্রনাট্য এবং ১৯৯৮ সালে তার নির্মিত “ডাউন ইন দ্যা ডেল্টা” ছিল কোন আফ্রিকান - আমেরিকান নারী কতৃক পরিচালিত প্রথম পূর্ণ দৈর্ঘ চলচ্চিত্র।

সঠিক অনুচ্ছেদ শিরোনাম কোনটি?
titleA. আত্মজীবনীগুলোর রচনাশৈলী ও ধরণ
titleB. কর্ম
titleC. শিক্ষায় ব্যবহার
titleD. পেশা জীবন
উত্তর: titleB
কম্বোডিয়ায় পারিজাত বৃক্ষটি "রোলাস ট্রি", ওকিনাওয়ায় "দেইগো", ফিজিতে "দ্রালা", আসামে "মদর", ফিলিপাইনে "ডেপডেপ", তিব্বতে "মন দা রা বা", থাইল্যান্ডে "থং ল্যাং" এবং ভিয়েতনামে "ভং নেম" নামে পরিচিত। 

কাঁটাবিশিষ্ট গাছ হিসেবে এটি পর্যন্ত উঁচু হতে পারে। এর শাখাগুলো ধূসর রঙের। পাতা পালকের ন্যায় খুবই পাতলা এবং ২০ সেন্টিমিটার লম্বা ও ত্রিভূজাকৃতিবিশিষ্ট প্রশস্ত হতে পারে। শীতের শুরুতে পাতাগুলো ঝরে পড়ে এবং মার্চ-এপ্রিল মাসে নতুন পাতা গজায়। পাতা ঝরে পড়ার পর ফুলের আবির্ভাব ঘটে। গন্ধবিহীন ফুলগুলো গাঢ় লাল কিংবা উজ্জ্বল লোহিত বর্ণের ১৫ সেন্টিমিটার লম্বাটে এবং বীজ ঘন বাদামী কিংবা কালচে রঙের হয়।

বীজদণ্ডটি ১৫ থেকে ৩০ সেন্টিমিটার লম্বা ও ২.৫ সেন্টিমিটার প্রশস্ত হয়। মে-জুন মাসে ফল পরিপক্ক হয়। ফলগুলো কয়েক মাস পর্যন্ত গাছে ঝুলে থাকতে পারে। বার্ষিক বৃষ্টিপাত ৮০০ থেকে ১৫০০ মিলিমিটার, গড় তাপমাত্রা ২৮ থেকে ৩২ ডিগ্রী সেলসিয়াস উপযোগী আবহাওয়ায় এটি জন্মায়। চারা গাছগুলো কুয়াশায় নষ্ট হয়ে যায়। পারিজাত আগুন প্রতিরোধক, বাতাস ও ঝড়ের বিপরীতে টিকে থাকতে সক্ষম এবং বন্যায় দুই সপ্তাহ পর্যন্ত বেঁচে থাকতে পারে। মাটির গভীরে ভালভাবে জন্মায়।

সঠিক অনুচ্ছেদ শিরোনাম কোনটি?
titleA. আবাসভূমি
titleB. উত্তরপ্রদেশের বরবাঁকি জেলার পারিজাত
titleC. বিবরণ
titleD. বংশবিস্তার
উত্তর: titleC
সিংড়া উপজেলা সংস্কৃতির এক পীঠস্থান। অধিকাংশ জনগোষ্ঠী শিল্প ও সাহিত্যের অনুরাগী। বিখ্যাত অনেক কবি সাহিত্যিক ও রাজনৈতিক ব্যক্তিত্বের জন্মভূমি এই উপজেলায়। এখানকার মানুষ বাংলা ভাষা-ভাষী। মুসলমান, হিন্দু, আদিবাসী সকলে মিলে একত্রে সংস্কৃতি চর্চা করে। এখানে শিল্পকলা একাডেমীসহ বেশ কয়েকটি সাংস্কৃতিক প্রতিষ্ঠান ও দল রয়েছে। প্রতি বছর একুশে ফেব্রুয়ারি  উপলক্ষে  উপজেলা চত্বরে অনেক আনন্দ ও উৎসব মূখর পরিবেশে বইমেলা অনুষ্ঠিত হয়। প্রানবন্ত্য এ মেলায় জাতি, ধর্ম, বর্ণ নির্বিশেষে সকল শ্রেণীর মানুষ অংশগ্রহণ করে থাকে।

নাটোরের লোকজ সংস্কৃতির ভান্ডার সমৃদ্ধ, বৈচিত্র্য অফুরন্ত। যে কোনো প্রাচীন জনপদ সচরাচর লোকসংস্কৃতিতে ধনী হয়ে থাকে। নাটোর জেলাও তার ব্যতিক্রম নয়।নাটোরের শহরাঞ্চলের ক্ষুদ্র গন্ডী পেরিয়ে গেলেই পাওয়া যায় লোকজ সংস্কৃতির বেগবান ধারার খোঁজ। অন্যদিকে আছে লোকজ বা গ্রাম্য ধাঁধা যাকে নাটোরের কোনো কোনো অঞ্চলে ‘মান’ বলা হয়।সাধারণ পল্লীবাসী মানুষকে মোটাবুদ্ধির বলে অবজ্ঞা করার যে স্বভাব আমাদের শহুরে পন্ডিতদের মধ্যে দৃশ্যমান, তার প্রকৃষ্ট প্রতিবাদ হচ্ছে পল্লীবাসী সাধারণ মানুষ কর্তৃক ধাঁধার সৃষ্টি। কোনো জিনিসকে বা বস্ত্তকে প্রত্যক্ষভাবে না বলে ধাঁধার মাধ্যমে প্রহেলিকা সৃষ্টি করে বলাটা একধরনের উচ্চাঙ্গের শিল্পসৃষ্টিও বটে। নাটোর জেলার ধাঁধাসমূহ শিশু-কিশোরদের পাশাপাশি বড়দেরও বিমল আনন্দের সামগ্রী।মানুষের, বিশেষত শিশু-কিশোরদের বুদ্ধিবৃত্তির প্রখরতা বৃদ্ধি ও জ্ঞান অনুশীলনের প্রকৃষ্ট পন্থা। গ্রামাঞ্চলের মুরুবিবরা সন্ধ্যায় সারাদিনের কর্মক্লান্ত দেহ এলিয়ে ছেলে-মেয়ে, নাতি-নাতনি নিয়ে দাওয়ায় বা উঠোনে সপ-পাটি-মাদুর বিছিয়ে শুয়ে-বসে ধাঁধা বা মান ভান্ডারের আসর বসান। যে বা যারাই এই ধাঁধাগুলির সৃষ্টি করুক না কেন, তাদের মেধা ও প্রত্যুৎপন্নমতিত্বের কথা ভাবলে মাথাটা শ্রদ্ধায় নত হয়ে আসে। চকিত বুদ্ধির ঝিলিক, পরস্পর সম্পৃক্ত বস্ত্তগুলির পারস্পরিক সম্পর্ক আর তীব্র কৌতূকের ঝলকানির সমন্বয় দেখা যায় এই ধাঁধাগুলিতে।

ধাঁধার পাশাপাশি নাটোর জেলার সর্বত্র লোকে মুখে মুখে অসংখ্য প্রবাদ-প্রবচন আউড়ে থাকে। এই প্রবাদ-প্রবচনে কৃষি, আবহাওয়া, সমাজতত্ত্ব, সামাজিক অবস্থাসহ জীবনের বিচিত্র অভিজ্ঞতার সারাৎসার উৎসারিত হয়েছে। সরদার আবদুল হামিদ লিখেছেন- ‘প্রবাদ প্রবচন লোকসাহিত্যের মূল্যবান সামগ্রী। সরস ছন্দবহ ভাবব্যঞ্জক বাক্য বা বাক্যসমষ্টিই প্রবাদ। অনুভূতিপ্রবণ মানবমনের অভিজ্ঞতা হতে প্রবাদের জন্ম। প্রবাদকে খন্ড জ্ঞানভান্ডার বলা চলে। এক একটি প্রবাদবাক্য হীরার টুকরার ন্যায় দামী। সাগরের বুকে যেমন মণি-মুক্তা লুক্কায়িত থাকে, তেমনি মানবমনের গহীনে যুগ যুগ ধরে সঞ্চিত হয় প্রবাদরূপ রত্নরাজি। প্রবাদের মাধ্যমে আমরা পেয়ে থাকি চিরন্তন জ্ঞানের কথা, অজানা রহস্যের কথা, আনন্দঘন হাস্যরস ও কৌতুকের কথা যা মনকে সাময়িক আনন্দে উৎফুল্ল করে তোলে। তাই প্রবাদ বাক্য যেমন আনন্দের খোরাক, তেমনই এর উপদেশমালা চিন্তার খোরাকও বটে। দেখা যায়, পল্লীর প্রবীণ লোকেরা কথায় কথায় প্রবাদ আওড়ান। এগুলো যেন তাদের রক্তের সাথে মিশে আছে। প্রাসঙ্গিক প্রয়োজনে তাদের মুখ দিয়ে স্বতঃস্ফুর্তভাবে বেরিয়ে আসে রাশি রাশি প্রবাদ বচন।স্থান-কাল-পাত্রভেদে কোথায় কোনটি প্রযোজ্য, অন্তর-ভান্ডার খুঁজে বের করতে তাদের আদৌ বেগ পেতে হয় না। (দ্রষ্টব্য: চলনবিলের লোকসাহিত্য। প্রকাশক- বাংলা একাডেমী, ঢাকা।)

সঠিক অনুচ্ছেদ শিরোনাম কোনটি?
titleA. ইতিহাস
titleB. সংস্কৃতি
titleC. মনসার গান বা ভাসান যাত্রা
titleD. বিয়ের গীত
উত্তর: titleB
কোনো সভাকক্ষে সভানুষ্ঠান বা অন্য কোনো প্রকার অন্তর্দ্বার জনসমাবেশের সময় বিধি অনুসারে পতাকাটিকে ডান দিকে (দর্শকের বাঁদিকে) রাখতে হয়। অর্থাৎ, সভাকক্ষে বক্তার পাশে প্রদর্শিত করতে হলে এটিকে বক্তার ডানদিকে রাখতে হয়। অন্য সময় এটিকে শ্রোতার ডানদিকে রাখতে হয়।

পতাকাটির গেরুয়া রং শীর্ষে রেখে পূর্ণ প্রসারিত অবস্থায় প্রদর্শিত করতে হয়। পোডিয়ামের পশ্চাদস্থ দেওয়ালে লম্বভাবে প্রদর্শিত করতে হলে গেরুয়া ডোরাটিকে দর্শকদের দৃষ্টি অনুযায়ী বাঁদিকে রাখতে হয়; এবং পতাকারজ্জুটিকে শীর্ষে স্থাপিত হতে হয়।

সঠিক অনুচ্ছেদ শিরোনাম কোনটি?
titleA. অন্যান্য পতাকার সঙ্গে
titleB. অন্তর্দ্বার প্রদর্শনী
titleC. কুচকাওয়াজ ও অনুষ্ঠান প্রদর্শনী
titleD. অন্যান্য জাতীয় পতাকার সঙ্গে
উত্তর: titleB
সিলেট একটি প্রাচীন জনপদ । আর্যদের বহু পূর্বে এ অঞ্চলে অস্ট্রেলীয়, দ্রাবিড় মঙ্গোলীয়সহ বিভিন্ন জাতিগোষ্ঠী বসবাস করত। গারো, খাসিয়া, নাগা, কুকি প্রভৃতি আধিবাসীদের প্রাচীন কাব্য, ভাষা, ধর্মীয় রীতি-নীতি, আচার-উপচারে প্রফুল্লীত সাহিত্যে খ্রিস্টিয় চতুর্থ শতকে মিশ্রণ ঘটে আর্য সংস্কৃতির। অতপর সাত শত হিজরী থেকে মুসলমানদের আগমনের মধ্য দিয়ে ধীরে ধীরে মুসলিম সংস্কৃতির বিকাশ ঘটে। ১৩০৩ খ্রিষ্টাব্দে শাহ জালাল সহ ৩৬০ ষাট আউলিয়ার আগমনে সুফীবাদের প্রচলন শুরু হয়। এখানে আগত সুফী সাধকরা ইসালামিক আদর্শ ছড়িয়ে দিতে এখানকার আদিবাসীদের বিভিন্ন ভাষায় শিক্ষা দেন ইসলামিক পদ্ধতি বা রীতি রেওয়াজ। যার মধ্যে অন্যতম আরবী ফার্সী ও উর্দু । উল্লেখ্যিত ভাষা গুলোর সমন্নয়ে মরমী সাহিত্য নামে জন্ম নেয় এক নতুন সাহিত্যের । যাকে আজ কাল বলা হয় সিলেটের মরমী সাহিত্য। আরবী, ফার্সী ও উর্দু ভাষায় রচিত কাব্য, পুথি, গান ও পালা ইত্যাদি নিয়ে মরমী সাহিত্যের যাত্রা শুরু হয় বলে চৌধুরী গোলাম আকবর সহ গবেষকগণ বলে থাকেন। সিলেটের প্রাচীন সাহিত্যের মধ্যে রয়েছে মদনুল ফওয়ায়েদ নামের ইসলামী গ্রন্থ । লিখেছেন তরফ বিজেতা নাসির উদ্দীনের প্র-পৌত্র দিল্লীর সুলতানী দরবার হতে মালেক-উল- উলামা উপাধি প্রাপ্ত শাহ সৈয়দ ইসরাইল, গ্রন্থের ভাষা ফার্সী। শ্রীহট্টের পৈলের সৈয়দ বংশের শাহ সৈয়দ রেহান উদ্দীন ফার্সী ভাষায় কবিতা লিখে দিল্লী হতে 'বুলবুলে বাংলা' উপাধিতে খ্যাত হন। তিনি উর্দু ভাষায় 'মসনবীয়ে বাকাউলী' 'খাবনামা' গ্রন্থদ্বয় রচনা করেন আরবী ফার্সী প্রচার ও প্রসারের জন্য এ অঞ্চলে প্রবাদ ছিলঃফার্সী জানে না যে কুমারতারে মুহ করমু না ভাতার'।

সিলেটে ফার্সী ভাষার প্রভাব ছিল বেশি। এ বিষয়টি মধ্যযুগীয় কবি সুলতান রচিত নবী বংশ গ্রন্থে এভাবে উল্লেখ্য করেনআরবী ফার্সী ভাষে কিতাব বহুতআলেমানে বুঝে, না বুঝে সুত"

সিলেটে ঔপনিবেশিক ভাষার আগমন ঘটলে হিন্দু সংস্কৃত ভাষায় এর প্রভাব পরে । ফলে ধীরে ধীরে সংস্কৃত ভাষা তার পরিচিতি হাড়াতে থাকে। যার ঈঙ্গিত পাওয়া যায় চৈতন্য মঙ্গল কাব্যে, কবি জয়ানন্দের লিখা থেকেঃ তিনি লিখেনঃব্রাহ্মণ রাখিবে দাড়ি পারস্য পড়িবেমোজা পায়ে নড়ি হাতে কামান ধরিবেমসনবী আবৃত্তি করিবে দ্বিজবরজকাচুরি ঘাটি ঘটিবেক নিরন্তর।এছাড়া উর্দু, আরবী ও ফার্সী ভাষায় 'উর্দূ ব্যাকরণ' 'রেয়াজুল নুর' 'গোল দস্তে আকাঈদ' নামের বিভিন্ন গ্রন্থ সহ পীর আউলিয়াদের জীবনী ইত্যাদি লিখিত বহু গ্রন্থ সিলেটের প্রাচীন সাহিত্যের স্বাক্ষর হয়ে আজও সংরক্ষিত হচ্ছে। ১৪০০ সালে থেকে এ অঞ্চলে সিলেটি নাগরী নামে এক লিপির উদ্ভব ঘটে এবং এ লিপির ভাষায় লিখিত হয় বিপুল সংখক ইসলামি গ্রন্থ (কিতাব) সহ অনেক পই-পুঁথি, গজল-কবিতা, ডাক-ডিঠান, ধাঁধাঁ-ছিলক, জারী-সারী ইত্যাদি। যা বাংলা লোকসাহিত্যের আওতাভুক্ত।

সঠিক অনুচ্ছেদ শিরোনাম কোনটি?
titleA. বাউল সাধনা ও মরমী বাদের মিশ্রণ
titleB. মরমী সাহিত্যে গোড়াপত্তন
titleC. মরমী সাহিত্যের ভাবধারা
titleD. লোকসাহিত্যের পত্তন
উত্তর: titleB
নেপালের জাতীয় পতাকার রং লাল। লাল রক্তের প্রতীক। জাতি, জাতীয় পতাকা এবং জাতীয় প্রতীকে লাল রঙের উপস্থিতি নেপালি জাতির সাহসী মানসিকতাকে উপস্থাপন করে।
নেপালের জাতীয় প্রতীকে রয়েছে নেপালের জাতীয় পতাকা, মাউন্ট এভারেস্ট, হরিৎ পর্বত যা নেপালের সবুজ উর্বরতার প্রতীক এবং হলুদ রং যা নেপালের উর্বর তরাই অঞ্চলের প্রতিনিধিত্ব করে।
প্রতীকটির নিচের দিকে পুরুষ এবং মহিলার হাত রয়েছে যা লিঙ্গ সমতাকে নির্দেশ করে। এছাড়াও নেপালের জাতীয় ফুল রডোডেনড্রন ফুলের মালা প্রতীকটিকে বেষ্টন করে আছে। প্রতীকটিতে নেপালের সাদা রঙের একটি মানচিত্রও ব্যবহার করা হয়েছে।

সঠিক অনুচ্ছেদ শিরোনাম কোনটি?
titleA. ঐতিহাসিক মর্যাদা
titleB. জাতীয় প্রতীক (কোট অব আর্ম)
titleC. বৈশিষ্ট্য
titleD. নীতিবাক্য
উত্তর: titleC
গৌতম বুদ্ধের সকল দর্শনের কেন্দ্রবিন্দু। তৃষ্ণাকে দৃঢ় ভাবে সংযত করে ও ক্রমশ পরিত্যাগ করে বিনাশ করাকে গৌতম বুদ্ধ দুঃখ নিরোধ বলেছেন। প্রিয় বিষয়ে তত্ত্ব নির্ণয়ে সংশয় থেকে যখন তৃষ্ণা বিমুখ হয়, তখন তৃষ্ণা নাশ সম্ভব এবং তার ফলে বিষয় সংগ্রহের প্রবণতা নষ্ট হয়। উপাদানের নিরোধে ভবলোকের নিরোধ হয়। ফলে বার্ধক্য, মৃত্যু, শোক, ক্রন্দন, ক্লেশ ও জটিলতা দূরীভূত হয়ে দুঃখের নিরোধ হয়।

সঠিক অনুচ্ছেদ শিরোনাম কোনটি?
titleA. দুঃখ সমুদয়
titleB. দুঃখ নিরোধ
titleC. দুঃখ নিরোধ মার্গ
titleD. বারো অন্তর্দৃষ্টি
উত্তর: titleB
সংঘাত পরবর্তী পরিবেশে বিপুল পরিমানে সহায়তা প্রদানের পরেও কিছু কিছু দেশে সংঘাত থামেনি। তাই বিগত বছরগুলোতে সংঘাতপূর্ণ দেশে মানবহিতৈষী সাহায্যের কার্যকারিতা বিশেষ করে খাদ্য সহায়তা প্রদান সমালোচিত হয়েছে। সে সব দেশে মানবহিতৈষী সহায়তা প্রদান শুধু নিষ্ফলই হয়নি কোন কোন ক্ষেত্রে তা সংঘাতকে আরও বাড়িয়ে দিয়েছে। 'সাহায্য' চুরি এর একটি প্রধান কারণ। চুরির ক্ষেত্রে কোথাও কোথাও অস্ত্রও ব্যবহার করা হয়েছে। এতকিছুর পরও 'সাহায্য' যদি কাঙ্ক্ষিত ব্যক্তির নিকট পৌঁছায়, এটা নিশ্চিত করা সম্ভব নয় যে তা কোন জঙ্গির হাতে পৌঁছায়নি। কেননা স্থানীয় জঙ্গিরাও হয়ত অপুষ্টির স্বীকার, তারা হয়ত কোন ভাবে ত্রাণ পাওয়ার যোগ্য বলে বিবেচিত হয়েছে। সম্প্রতি সংঘাত ও খাদ্য সহায়তার সম্পর্ক বিশ্লেষণ করে আরও দেখা যায় যে যুক্তরাষ্ট্রের খাদ্য সহায়তা সেসব দেশের গৃহ যুদ্ধকে গড়পরতায় আরও বাড়িয়ে দিয়েছে। খাদ্য সহায়তা হিসাবে যুক্তরাষ্ট্র যখন গমের পরিমাণ বাড়িয়ে দিয়েছে, দেশগুলোতে গৃহ যুদ্ধ ও প্রলম্বিত হয়েছে ফলে সেসব দেশে জাতিগত বিভেদ আরও প্রকট আকার ধারণ করেছে। যাহোক যুদ্ধ পরবর্তী অবস্থায় সাহায্য প্রদান ও তৎপরবর্তী যুদ্ধ নিয়ে আমরা অনেক গবেষণা করতে পারি, কিন্তু উপর্যুক্ত ঘটনাগুলোকে ভাষায় প্রকাশ করা একটু কঠিনই হবে বৈকি। তারপরও ইরাকে দেখা গেছে যে সাধারণ জনগনকে 'অল্প পরিমাণে' সাহায্য দিয়ে তাদের মাঝে উৎসাহ উদ্দীপনার সৃষ্টি করে সরকারকে কৌশলে সহযোগিতা করা যায়। অনুরূপভাবে অন্য এক গবেষণায় দেখা গেছে যে সাহায্য প্রদান সংঘাত কমায়, কেননা বর্ধিত সাহায্য সরকারের বাজেটের সীমাবদ্ধতা দূর করে, ফলে সরকার সামরিক ব্যয় বাড়িয়ে, সংঘর্ষে জড়িত ব্যক্তিদের নিবৃত্ত করতে পারে। তাই সংঘাতের ক্ষেত্রে মানবহিতৈষী সাহায্য প্রদান, যাদেরকে দেওয়া হচ্ছে তাদের ধরন-ধারণের উপরই বেশি নির্ভর করে। অন্যান্য জিনিসের উপরও নির্ভর করে যেমন সে দেশের আর্থ-সামজিক, সাংস্কৃতিক, ঐতিহাসিক, ভৌগোলিক ও রাজনৈতিক অবস্থা। 

সঠিক অনুচ্ছেদ শিরোনাম কোনটি?
titleA. আরও দেখুন
titleB. হিউম্যানিটারিয়ান এ্যকাউন্টেবিলিটি পার্টনারশিপ ইন্টারন্যাশনাল
titleC. দ্যা পিপল ইন এইড
titleD. মানবহিতৈষী সাহায্য ও সংঘাত
উত্তর: titleD
বাংলাদেশের প্রায় সকল ভৌগোলিক উপাদান ও বৈশিষ্ট্য এখানে পরিলক্ষিত হয়। বিস্তীর্ণ সমভূমি, নিচু ভূমি, জলাশয়, উচ্চ ও অনুচ্চ পাহাড়, লাল মাটির পাহাড়, নদী-নালা, খাল বিল পরিবেষ্টিত প্রাকৃতিক সৌন্দর্য্যের লীলা ভূমি। সমগ্র কসবা ছিল নূরনগর পরগনার অন্তর্ভূক্ত। তিতাস, সালদা, বিজনা, সিনাই, সাঙ্গুর, বুড়ি,রাজার খাল,অদের খাল, কালিয়ারা নদী একে বেকে কসবার মধ্যে অতিক্রম করে গেছে। এ উপজেলার পূর্বপ্রান্তে রয়েছে লাল মাটির পাহাড়ী টিলা ভূমি। ছোট ছোট টিলার সবুজ বনানী আর পশ্চিম প্রান্তে সমতল ভূমির প্রাকৃতিক সৌন্দর্যের এক ঐতিহ্যবাহী স্থান কসবা উপজেলা যা ব্রাহ্মণবাড়িয়া জেলার দক্ষিণ সীমান্তে অবস্থিত। বিস্তীর্ণ ফসলের মাঠ, সবুজ গাছপালায় ঢাকা গ্রাম, পাহাড়ী টিলার সবুজ বনানী কসবার প্রকৃতিকে করে তুলেছে অপরুপ। আদি বসতির বিভিন্ন নিদর্শন, ঐতিহ্য আর আধুনিকতার মিশেলে গড়ে উঠেছে আজকের কসবা উপজেলা।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. জলবায়ু
titleC. অবস্থান ও আয়তন
titleD. ভৌগোলিক পরিবেশ
উত্তর: titleD
কাগজে-কলমে একটি ভারতীয় বাংলা ছবিসহ আছে ৪৮টি ছবি। আসলে সিনেমা হলে মুক্তি পেয়েছে এমন ছবির সংখ্যা ৩৪টি। গত ৩০ বছরে এত কমসংখ্যক ছবি মুক্তি পায়নি। চলচ্চিত্র প্রযোজক পরিবেশক সমিতির সভাপতি মাসুদ পারভেজ সোহেল রানা যদিও দাবি করেছেন, আগামী বছর ছবি মুক্তির সংখ্যা বাড়বে, কিন্তু নির্মাণাধীন ছবির যে সংখ্যা রয়েছে, তাতে আগামী বছরে ২৫টির বেশি ছবি মুক্তির কোনো সম্ভাবনা নেই। ছবি মুক্তি কম হওয়ার অন্যতম কারণ ছিল, নির্ভরযোগ্য শিল্পীর সংকটে ছিলেন প্রযোজকেরা। ফলে ছবি কম নির্মিত হয়েছে, তাই ছবি বেশি মুক্তি পায়নি।

সঠিক অনুচ্ছেদ শিরোনাম কোনটি?
titleA. আন্তর্জাতিক স্বীকৃতি
titleB. ছবি মুক্তির সংখ্যা কমেছে
titleC. ঢাকায় চলচ্চিত্র নির্মাণ
titleD. ইতিহাস
উত্তর: titleB
বর্তমানে ১২৮০৯/১০ হাওড়া মুম্বাই মেল ট্রেন এ একটি এসি প্রথম শ্রেণী, ২ টি এসি দ্বিতীয় শ্রেণী, ৩ টি এসি তৃতীয় শ্রেণী, ১৩ তা স্লিপার ক্লাস, ২ টি বসার সঙ্গে লাগেজের তাক ওয়ালা কোচ এবং একটি প্যান্ত্রী কার আছে| এ ছাড়াও এই ট্রেন টি একটি রেল মেল কোচ বহন করে যার জন্য এটা তার মেল শিরোনাম আদায় করেছে|

ভারতে বেশির ভাগ ট্রেন পরিষেবার মতন চাহিদার উপর নির্ভর করে ভারতীয় রেল এর বিবেচনা অনুযায়ী কোচ রচনা সংশোধন করা হয়|

সঠিক অনুচ্ছেদ শিরোনাম কোনটি?
titleA. যাত্রাপথ
titleB. কোচ সংক্রান্ত তথ্য
titleC. সময় সূচী
titleD. ইঞ্জিন সংক্রান্ত তথ্য
উত্তর: titleB
২০১৪ শীতকালীন প্যারালিম্পিকে ৪৫ টি জাতীয় প্যারালিম্পিক কমিটি অংশগ্রহণ করে, যা ২০১০ গেমসের চেয়ে একটি বেশি। সোচি ২০১৪ গেমসের মাধ্যমে ব্রাজিল, তুরস্ক ও উজবেকিস্তানের শীতকালীন প্যারালিম্পিক গেমসে অভিষেক হয়, যখন হাঙ্গেরি ও দক্ষিণ আফ্রিকা পূর্ববর্তী ভ্যানকুভার ২০১০ গেমসে অংশ নিলেও এবারে অংশগ্রহণ করেনি।
সঠিক অনুচ্ছেদ শিরোনাম কোনটি?
titleA. খেলাধূলা
titleB. ক্রীড়াসমূহ
titleC. নিলাম প্রক্রিয়া
titleD. অংশগ্রহণকারী এনপিসি
উত্তর: titleD
১৯৫০ সালে তিনি কলকাতা সরকারি আর্ট ইনস্টিটিউট থেকে চারুকলায় স্নাতক পর্যায়ের শিক্ষা সমাপন। ১৯৫১ সালে ঢাকায় এসে নওয়াবপুর সরকারি উচ্চবিদ্যালয়ে চারুকলার শিক্ষক হিসেবে পড়াতে শুরু করেন তিনি। ১৯৫৪ সালে শিক্ষক হিসেবে যোগ দিয়েছিলেন জয়নুল আবেদীনের গড়া ঢাকা আর্ট কলেজে (চারুকলা)। জাপান সরকারের বৃত্তি নিয়ে চলে গিয়েছিলেন জাপানের টোকিওতে, চিত্রকলায় উচ্চ ডিগ্রী নেবার জন্য। ১৯৫৯ থেকে ১৯৬২ সাল পর্যন্ত সেখানেই ছিলেন। ১৯৮৭ সালে তিনি অধ্যাপক হোলেন, সে-বছরই গ্রহণ করলেন অবসরও।

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. পুরস্কার এবং সম্মাননা
titleC. মৃত্যু
titleD. জন্ম
উত্তর: titleA